Source: http://www.sodnapraksa.si/?q=&database%5BSOVS%5D=SOVS&database%5BIESP%5D=IESP&doc_code=&task_code=&source2=&us_decision=&ecli=&meet_dateFrom=&meet_dateTo=&senat_judge=&areas=&institutes=%22pla%C4%8Dilni%20nalog%22%20&core_text=&decision=&description=&connection2=&publication=&_submit2=i%C5%A1%C4%8Di&advanceSerch=1&order=date&direction=desc&rowsPerPage=20&page=0&id=2015081111436448
Timestamp: 2020-07-15 12:53:44+00:00
Document Index: 4845310

Matched Legal Cases: ['sodišče ', 'Sodišče ', 'sodišče ', 'Sodišče ', 'sodišče ', 'sodišče ']

VSL Sklep Cst 36/2020
ECLI:SI:VSLJ:2020:CST.36.2020
VSL00031247
Mateja Levstek (preds.), dr. Damjan Orož (poroč.) Irena Dovnik
stečajni postopek nad pravno osebo - vročitev naloga za plačilo sodne takse - vročitev s fikcijo - rok za ugovor zoper plačilni nalog - procesni rok - štetje roka - iztek roka na soboto - iztek roka na dela prost dan - pravočasnost ugovora
Vročitev plačilnega naloga je bila upniku opravljena s fikcijo vročitve v petek, 7. 6. 2019, ugovorni rok je začel teči v soboto, 8. 6. 2019, in se je zaradi pravila iz četrtega odstavka 111. člena ZPP iztekel v ponedeljek, 17. 6. 2019, in ne v soboto, 15. 6. 2019, kot zmotno meni sodišče prve stopnje.
1. Sodišče prve stopnje je z izpodbijanim sklepom zavrglo upnikov ugovor zoper plačilni nalog kot prepozen.
2. Upnik se je zoper sklep pritožil.
4. Drži sicer ugotovitev sodišča prve stopnje, da je pritožnik ugovor zoper plačilni nalog vložil 16. 6. 2019. Pritožnik navaja, da ga je vložil priporočeno v petek, 14. 6. 2019, vendar iz dohodnega zaznamka v spisu izhaja, da je bila priporočena pošiljka oddana na pošto 16. 6. 2019. Kljub temu je pravilno pritožbeno stališče, da je tudi tako vložen ugovor zoper plačilni nalog bil vloženi znotraj ugovornega roka osmih dni iz prvega odstavka 34.a člena Zakona o sodnih taksa – ZST-1. Vročitev plačilnega naloga je bila upniku opravljena s fikcijo vročitve v petek, 7. 6. 2019, ugovorni rok je začel teči v soboto, 8. 6. 2019, in se je zaradi pravila iz četrtega odstavka 111. člena Zakona o pravdnem postopku – ZPP iztekel v ponedeljek, 17. 6. 2019, in ne 15. 6. 2019, kot meni sodišče prve stopnje. Sodišče prve stopnje je pravila postopka o štetju procesnih rokov zmotno uporabilo, zato je višje sodišče pritožbi ugodilo, izpodbijani sklep razveljavilo in zadevo vrnilo sodišču prve stopnje v nov postopek. V ponovljenem postopku naj sodišče prve stopnje odloči o ugovoru zoper plačilni nalog. Odločitev temelji na 3. točki 365. člena ZPP in prvem odstavku 121. člena Zakona o finančnem poslovanju, postopkih zaradi insolventnosti in prisilnem prenehanju – ZFPPIPP.
Zakon o pravdnem postopku (1999) - ZPP - člen 111, 111/4, 365, 365-3
Zakon o finančnem poslovanju, postopkih zaradi insolventnosti in prisilnem prenehanju (2007) - ZFPPIPP - člen 121, 121/1
Zakon o sodnih taksah (2008) - ZST-1 - člen 34a, 34a/1
P2RvYy0yMDE1MDgxMTExNDM2NDQ4